མས་སྲོག་གི་གཤེད་དུ་གཤེགས། །སྲོག་ཟན་ཆེན་པོའི་དུས་ལ་བབ། །བསྟན་པ་བཤིགས་པའི་དམ་ཉམས་འདི། །ད་ལྟ་ཉིད་དུ་བསྒྲལ་དུ་གསོལ། །ལྷོ་ཕྱོགས་གཤིན་རྗེའི་ཡུལ་རྩེ་ནས། །གཤིན་རྗེ་གནོད་སྦྱིན་མ་རུ་རྩེ། །གཤིན་རྗེ་མི་ཟན་འབུམ་གྱི་བསྐོར། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོའི་དུས་ལ་བབ། །བསྟན་པ་བཤིགས་པའི་དམ་ཉམས་འདི། །ད་ལྟ་ཉིད་དུ་བསྒྲལ་དུ་གསོལ། །ནུབ་ཕྱོགས་བདུད་ཀྱི་ཡུལ་རྩེ་ནས། །བདུད་པོ་གནོད་སྦྱིན་མ་རུ་རྩེ། །བདུད་པོ་མི་ཟན་འབུམ་གྱིས་བསྐོར། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོའི་དུས་ལ་བབ། །བསྟན་པ་བཤིགས་པའི་དམ་ཉམས་འདི། །ད་ལྟ་ཉིད་དུ་བསྒྲལ་དུ་གསོལ། །བྱང་ཕྱོགས་གནོད་སྦྱིན་ཡུལ་རྩེ་ནས། །གནོད་སྦྱིན་གདུག་པ་དམར་པོ་ལ། །གནོད་སྦྱིན་མི་ཟན་འབུམ་གྱིས་བསྐོར། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོའི་དུས་ལ་བབ། །བསྟན་པ་བཤིགས་པའི་དམ་ཉམས་འདི། །ད་ལྟ་ཉིད་དུ་བསྒྲལ་དུ་གསོལ། །བཅོལ་པའི་ཕྲིན་ལས་གྲུབ་པར་མཛོད། །འཁོར་གྱི་གཤིན་རྗེ་གདུག་པ་ཅན། །ཤན་པ་མི་ཟན་ཕོ་མོའི་ཚོགས། །གནོད་སྦྱིན་གདུག་པ་ཤ་ཟའི་ཚོགས། །བལ་མོ་བསྭེ་ཡི་མོན་མོ་དང་། །འཁོར་དུ་འདུས་པའི་དམ་ཅན་ཚོགས། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོའི་དུས་ལ་བབ། །བསྟན་པ་བཤིགས་པའི་དམ་ཉམས་འདི། །ད་ལྟ་ཉིད་དུ་བསྒྲལ་དུ་གསོལ། །བཅོལ་བའི་ཕྲིན་ལས་གྲུབ་པར་མཛོད། །སྲོག་འཕྲོག་པའི་བསྐུལ་བའོ། །ཛཔ྄་ནི་སྔགས་བྱང་དུ་ཤེས་བྱའོ། །སྐབས་འདིར་ཚོགས་འཁོར་བཏང་བར་བྱའོ། །གཙོ་འཁོར་རྣམས་བསྐུལ་བ་ནི། ཧཱུྃ། ནམ་མཁའ་ཡངས་པའི་དཀྱིལ་འཁོར་ནས། །གཤིན་རྗེ་དམར་པོ་རལ་པ་ཅན། །དམར་ནག་གནོད་སྦྱིན་ཚོགས་ཀྱི་རྗེ། །ཟ་བྱེད་རྔམས་པའི་གཏུམ་བག་ཅན། །གནོད་སྦྱིན་ཁྲོས་པ་དྲང་སྲོང་གཟུགས། །ལྕགས་ཀྱི་རལ་པ་ཚར་དགུ་གཡེང་། །ཐོད་པ་འབུམ་གྱི་རྣ་ཆ་ཅན། །སྦྲུལ་ནག་མི་ཐོད་རྒྱུ་མས་བརྒྱན། །དམར་ནག་གཅེར་བུ་རལ་པ་ཅན། །ཞལ་གཅིག་ཕྱག་གཉིས་མཆེ་བ་གཙིགས། །བེ་ཅོན་བརྡེག་ཅིང་ཞགས་པས་འདེབས། །མེ་དཔུང་ཁྲག་མཚོ་དམར་པོ་ནས། །གནོད་སྦྱིན་འབུམ་གྱི་དམག་དཔུང་འགྱེད། །འཚུབས་མ་དམར་པོ་འཁྲིགས་པ་ནས། །དབང་ཕྱུག་ཆེན་པོ་འཇིག་རྟེན་གཙོ། །གནོད་སྦྱིན་བྱེ་བ་ཕྲག་བརྒྱ་འགྱེད། །གྱད་ཀྱི་མཆོག་སྟེ་དྲག་ཤུལ་ཆེ། །གཤིན་རྗེ་དམར་པོ་ཡི་དྭགས་རྗེ། །ཟས་སུ་མི་ཤ་རློན་པ་ཟ། །སྐོམ་དུ་མི་ཁྲག་དྲོན་མོ་འཐུང་། །དགྲ་བོའི་ཤ་དང་ཁྲག་ལ་ཡང་། །སྒྲོལ་གིང་བདག་པོའི་དུས་ལ་བབ། །ཨཱོྃ་བཛྲ་མ་ཧཱ་དེ་ཝ་ཙིཏྟ་ཛྭ་ལ་བྷྱོ་བྷྱོ། གཡོན་དུ་ཡུམ་ཆེན་རོ་ལང་ཐལ་མདོག་མ། །ཟ་བྱེད་ནག་མོ་བཛྲ་བེ་ཏ་ལ། །མིག་གསུམ་གདོང་ལ་ཁྲོ་གཉེར་ཅན། །གཏུམ་མོ་ནག་མོ་གོས་གྱོན་མ། །གྱེན་དུ་སྐྲ་བརྫེས་གསུས་མོ་ཆེ། །རབ་ཏུ་འཇིགས་པའི་ཁ་ཡང་བགྲད། །གདོང་དང་མིག་ནི་ཁྲོས་པའི་ཚུལ། །ལུས་ནི་མེ་ལྕེ་འབར་བ་འདྲ། །གཟི་ཆེན་རབ་ཏུ་བསྡིགས་པར་བྱེད། །གཡས་ན་ཏྲི་ཤུལ་རྩེ་གསུམ་ཐོགས། །གཡོན་ན་ཐོད་རློན་གཙོ་ལ་སྟོབས། །བདེ་གཤེགས་སྲས་ཀྱི་བཀའ་སྡོད་མ། །ཞིང་ཆེན་བསྣོལ་བའི་གདན་སྟེང་ནས། །བརྐྱང་བསྐུམ་ཚུལ་གྱིས་སྦྱོར་མཛད་མ། །ནག་མོ་ཆེན་མོ་བོས་པའི་ཚེ། །སྐུ་ལ་མི་ལྤགས་རློན་པ་གསོལ། །མི་ལྤགས་ཐང་ལ་ཞ་ལ་ལ། །མི་མགོའི་ཕྲེང་བས་ལུས་བརྒྱན་ཞིང་། །མི་མགོ་ཐང་ལ་ཕྲུ་ལུ་ལུ། །ཆིབས་སུ་ལུང་ནག་འཚུབས་མ་ཆིབས། །ཤ་ཟ་ཁྲག་འཐུང་རལ་པ་སྤྲུག་ཅིང་བྱོན། །དམ་ཉམས་དགྲ་བོའི་སྙིང་འབྱིན་མ། །ཁྲམ་ཁ་སྟོང་གི་བདག་མོ་སྟེ། །དཔལ་ལྡན་ལྷ་མོ་རེ་མ་ཏཱི། །དམ་ཉམས་དགྲ་བོ་སྒྲོལ་བར་མཛོད། །ཧཱུྃ། འཇམ་དཔལ་སྤྱན་གྱི་རོལ་པ་ལས། །ཡི་གེ་འབར་བའི་ཛཿབཞི་ལས། །དམག་དཔོན་བཞི་རུ་གྱུར་པ་ནི། །ཤར་གྱི་དམག་དཔོན་ཆེན་པོ་ནི། །པྲ་མ་རཱ་ཛ་སྲིན་པོའི་གཙོ། །ཁྱོད་ནི་སྲིན་པོ་མ་རུ་རྩེ། །སྐུ་ལ་འགྱིང་དཀར་རློག་པ་གསོལ། །རྨ་ཆུ་སྲམ་གྱི་གོང་ལག་ཅན། །དབུ་ལ་དུང་གི་རྨོག་ཞུ་གསོལ། །ཡས་ཀྱི་མཆེ་བས་བྲང་གི་ལྷེན་སྣར་སླེབ། །མས་ཀྱི་མཆེ་བས་སྨིན་མའི་དཀྱུས་སུ་སླེབ། །ཕྱག་ན་ཤེལ་གྱི་ཟངས་གྲི་བསྣམས། །སྡང་བའི་དགྲ་བགེགས་འདིར་ཁུག་ལ། །ད་ལྟ་ཉིད་དུ་བསྒྲལ་དུ་གསོལ། །འཇམ་དཔལ་ཤངས་ཀྱི་རོལ་པ་ལས། །ཡི་གེ་འབར་བའི་ཛཿལས་ནི། །དམག་དཔོན་ཆེན་པོ་གཅིག་ཏུ་གྱུར། །ལྷོ་ཡི་དམག་དཔོན་ཆེན་པོ་ནི། །ཡ་མ་རཱ་ཛ་གཤིན་རྗེའི་གིང་། །ཁྱོད་ནི་གཤིན་རྗེ་མ་རུ་རྩེ། །ཆིབས་སུ་མ་ཧེ་སྔོ་ནག་ཆིབས། །མ་ཧེ་ཞོན་ནས་ཕྱོགས་བཅུར་རྒྱུག །ཕྱག་ན་ཤིང་གི་དབྱུག་ཐོ་བསྣམས། །འཁོར་གྱི་གིང་དང་བཅས་པ་ཡི། །ལས་བྱེད་དམར་པོ་འཁོར་བཅས་ཀྱིས། །སྡང་བའི་དགྲ་བགེགས་འདིར་ཁུག་ལ། །ད་ལྟ་ཉིད་དུ་བསྒྲལ་དུ་གསོལ། །འཇམ་དཔལ་ལྗགས་ཀྱི་རོལ་པ་ལས། །ཡི་གེ་འབར་བའི་ཛཿལས་ནི། །དམག་དཔོན་ཆེན་པོ་གཅིག་ཏུ་གྱུར། །ནུབ་ཀྱི་དམག་དཔོན་ཆེན་པོ་ནི། །མགྱོགས་བྱེད་རང་རྟགས་ས་གཞུ་ཅན། །ཁྱོད་ནི་བདུད་པོ་མ་རུ་རྩེ། །ཕྱག་ན་བདུད་ཀྱི་ཞགས་པ་བསྣམས། །ཆིབས་སུ་གྲིབ་སོ་ནག་པོ་ཆིབས། །འཁོར་གྱི་གིང་དང་བཅས་པ་ཡིས། །རྟ་ནག་ཞོན་ནས་འཁོར་བཅས་ཀྱིས། །སྡང་བའི་དགྲ་བགེགས་འདིར་ཁུག་ལ། །ད་ལྟ་ཉིད་དུ་བསྒྲལ་དུ་གསོལ། །འཇམ་དཔལ་ཐུགས་ཀྱི་སྤྲུལ་པ་ལས། །ཡི་གེ་འབར་བའི་ཛཿལས་ནི། །དམག་དཔོན་ཆེན་པོ་གཅིག་ཏུ་གྱུར། །བྱང་གི་དམག་དཔོན་ཆེན་པོ་ནི། །ཀུ་བེ་ར་ནི་གཏེར་གྱི་བདག །ཡག་ཤ་རག་ཤ་ཀ་ལ་ནི། །ཡག་ཤ་རག་ཤ་འཁོར་བཅས་ཀྱིས། །ཁྱོད་ནི་གནོད་སྦྱིན་མ་རུ་རྩེ། །འཁོར་གྱི་གིང་ཕྲན་མང་པོ་དང་། །གནོད་སྦྱིན་མང་པོ་འཁོར་བཅས་པས། ། འདི་སྐབས་ཚིགས་རྐང་མི་འགྲིགས་པས་ཅུང་ཟད་ཆད་འདྲ། སྡང་བའི་དགྲ་བགེགས་འདིར་ཁུག་ལ། །ད་ལྟ་ཉིད་དུ་བསྒྲལ་དུ་གསོལ། །ཧཱུྃ། ཤར་ཕྱོགས་སྲིན་པོའི་ཡུལ་རྩེ་ནས། །ཞེ་སྡང་འབར་བ་དམ་ཉམས་དགྲ་བོའི་གཤེད། །སྲིན་པོ་གནོད་སྦྱིན་མ་རུ་རྩེ། །སྲོག་ཟན་ཆེན་པོ་མི་ཟན་འབུམ་གྱི་བསྐོར། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོས་ཞེ་སྡང་རྩད་ནས་ཆོད། །ཞེ་སྡང་ཅན་གྱི་དགྲ་བོ་དབང་དུ་སྡུས། །ཧཱུྃ། ལྷོ་ཕྱོགས་གཤིན་རྗེའི་ཡུལ་རྩེ་ནས། །ང་རྒྱལ་འབར་བ་དམ་ཉམས་དགྲ་བོའི་གཤེད། །གཤིན་རྗེ་གནོད་སྦྱིན་མ་རུ་རྩེ། །གཤིན་རྗེ་མི་ཟན་འབུམ་གྱིས་བསྐོར། །སྲོག་བདག་ཆེན་པོ་ང་རྒྱལ་སྲོག་གི་གཤེད་དུ་གཤེགས། །སྲོག་ཟན་ཆེན་པོས་ང་རྒྱལ་རྩད་ནས་ཆོད། །ང་རྒྱལ་ཅན་གྱི་དགྲ་བོ་དབང་དུ་སྡུས། །ཧཱུྃ། ནུབ་ཕྱོགས་ཀླུ་ཡི་ཡུལ་རྩེ་ནས། །འདོད་ཆགས་འབར་བ་དམ་ཉམས་དགྲ་བོའི་གཤེད། །བདུད་པོ་གནོད་སྦྱིན་མ་རུ་རྩེ། །འཁོར་ཡང་བདུད་པོ་འབུམ་གྱིས་བསྐོར། །དམ་ཉམས་སྲོག་གི་གཤེད་དུ་གཤེགས། །སྲོག་ཟན་ཆེན་པོས་འདོད་ཆགས་རྩད་ནས་ཆོད། །འདོད་ཆགས་ཅན་གྱི་དགྲ་བོ་དབང་དུ་སྡུས། །ཧཱུྃ། བྱང་ཕྱོགས་གནོད་སྦྱིན་མ་རུ་རྩེ། །ཕྲག་དོག་འབར་བ་དམ་ཉམས་དགྲ་བོའི་གཤེད། །གནོད་སྦྱིན་གདུག་པ་མ་རུ་རྩེ། །འཁོར་ཡང་གནོད་སྦྱིན་འབུམ་གྱིས་བསྐོར། །དམ་ཉམས་སྲོག་གི་གཤེད་དུ་ཆེ། །སྲོག་ཟན་ཆེན་པོས་ཕྲག་དོག་རྩད་ནས་ཆོད། །ཕྲག་དོག་ཅན་གྱི་དགྲ་བོ་དབང་དུ་སྡུས། །ཁྲག་ལ་མངའ་མཛད་སྲིན་པོ་མ་རུ་རྩེ། །སྲོག་ལ་མངའ་མཛད་གཤིན་རྗེ་མ་རུ་རྩེ། །རུས་ལ་མངའ་མཛད་བདུད་པོ་མ་རུ་རྩེ། །དབུགས་ལ་མངའ་མཛད་གནོད་སྦྱིན་མ་རུ་རྩེ། །དམ་ཉམས་མ་ལུས་རྩ་རྒྱུད་ཆོད་ལ་ཤོག །ཧཱུྃ། ཡབ་གཅིག་སྐུ་མཆོག་དམར་པོ་ནི། །འབར་བ་དབང་ཕྱུག་འཇིག་རྟེན་སྐྱོང་བའི་གཙོ། །གཤིན་རྗེ་དམར་པོ་སྲོག་གི་བདག །སྒྲོལ་གིང་དམར་པོ་གཤིན་རྗེ་ཀུན་གྱི་ཡབ། །ཁྲག་མདོག་དམར་པོ་ཁྲག་གི་ཕུར་བུས་འདྲིལ། །གཡས་ན་ཤེལ་གྱི་ཕུར་བུས་འདྲིལ། །སྲོག་བདག་ཕོ་མོ་ལས་ལ་བསྐུལ། །གཡོན་ན་གསེར་གྱི་འཁོར་ལོ་བསྣམས། །ལྷ་སྲིན་སྡེ་བརྒྱད་དམག་དཔོན་མཛད། །ཆིབས་སུ་རླུང་ནག་འཚུབས་མ་ཆིབས། །སྐད་ཅིག་ཡུད་ཙམ་ཕྱིན་པར་འགྲོ། །ཨོ་རྒྱན་ཐོར་ཅོག་ཞི་བའི་འཁོར་གྱི་བསྐོར། །སྒྲོལ་གིང་དམར་པོ་ཁྱོད་ཀྱི་དུས་ལ་བབ། །ཤར་ཕྱོགས་སྲིན་པོ་མ་རུ་རྩེ། །དམ་ཉམས་སྲོག་གི་གཤེད་མར་གཤེགས། །ལྷོ་ཕྱོགས་གཤིན་རྗེ་མ་རུ་རྩེ། །དམ་ཉམས་སྲོག་གི་གཤེད་མར་གཤེགས། །ནུབ་ཕྱོགས་བདུད་པོ་མ་རུ་རྩེ། །དམ་ཉམས་སྲོག་གི་གཤེད་མར་གཤེགས། །བྱང་ཕྱོགས་གནོད་སྦྱིན་མ་རུ་རྩེ། །དམ་ཉམས་སྲོག་གི་གཤེད་མ་གཤེགས། །ཡབ་གཅིག་ཐུགས་ཀྱི་སྤྲུལ་པ་ནི། །པྲ་མ་རཱ་ཛ་སྲིན་པོའི་གིང་། །དཀར་པོ་དུང་གི་ཐོར་ཅོག་ཅན། །ཕྱག་ན་དངུལ་གྱི་སྤུ་གྲི་ཐོགས། །སྒྲོལ་གིང་ཕོ་མོ་ལས་ལ་བསྐུལ། །འཁོར་ནི་མོན་པ་ནག་པོ་བརྒྱད་ཀྱིས་བསྐོར། །བདུད་གཡག་ནག་པོ་བརྒྱད་ལ་ཞོན། །ཁྲག་གི་ཞགས་པས་བཀུག་ཅིག་འཐེན། །སྒྲོལ་གིང་དམར་པོ་ལས་ལ་འགྱེད། །དམ་ཚིག་དུས་ལ་བབ་བོ་ས་མ་ཡ། །ཐུགས་དམ་གཉན་པོ་བདག་བསྐུལ་གྱི། །དེ་དོན་དམ་སྐོང་ཕྲིན་ལས་མཛོད། །ཡབ་གཅིག་སྙན་གྱི་སྤྲུལ་པ་ལས། །ཡ་མ་རཱ་ཛ་གཤིན་རྗེའི་གིང་། །ནག་པོ་བསྭེ་ཡི་ཐོར་ཚུགས་ཅན། །གཡས་ན་ལྕགས་ཀྱི་སྤུ་གྲི་བསྣམས། །དམ་ཉམས་སྲོག་རྩ་ཆོད་ལ་ཤོག །གཡོན་ན་མེ་ཡི་འཁོར་ལོ་བསྐོར། །དགྲ་བོ་ལ་ཕོག་མེ་ལ་བསྲེག །འཁོར་ནི་གཤིན་རྗེ་འབུམ་གྱིས་བསྐོར། །སྒྲོལ་གིང་ཆེན་པོ་ལས་ལ་འགྱེད། །དམ་ཚིག་དུས་ལ་བབ་བོ་ས་མ་ཡ། །ཡབ་གཅིག་ལྗགས་ཀྱི་རོལ་པ་ལས། །རག་ཤ་ཡག་ཤ་བདུད་ཀྱི་གིང་། །ཁྱོད་ནི་བདུད་པོ་མ་རུ་རྩེ། །དམར་པོ་ཁྲག་གི་རལ་པ་ཅན། །གཡས་ན་བདུད་ཀྱི་སྟྭ་གྲི་བསྣམས། །དམ་ཉམས་ཀླད་པ་ཚལ་པར་འགེམས། །གཡོན་ན་ཆུ་ཡི་འཁོར་ལོ་བསྣམས། །དམ་ཉམས་དགྲ་བོ་ཆུ་ལ་བསྐུར། །སྲོག་བདག་དམར་པོ་ལས་ལ་འགྱེད། །དམ་ཚིག་དུས་ལ་བབ་བོ་ས་མ་ཡ། །ཐུགས་དམ་གཉན་པོ་བདག་བསྐུལ་ན། །དོ་ནུབ་དམ་སྐོང་ཕྲིན་ལས་མཛོད། །ཡབ་གཅིག་ཤངས་ཀྱི་རོལ་པ་ལས། །མི་ཏ་རག་ཤ་གནོད་སྦྱིན་གིང་། །ལྗང་ན་ཟངས་ཀྱི་རལ་པ་ཅན། །གཡས་ན་ཟངས་ཀྱི་སྤུ་གྲི་ཐོགས། །དམ་ཉམས་སྙིང་རྩ་དམར་པོ་ཆོད། །གཡོན་ན་ལུང་གི་འཁོར་ལོ་བསྐོར། །དགྲ་བོའི་ལས་མཐའ་རླུང་ལ་བསྐུར། །འཁོར་ནི་སྒྲོལ་གིང་དམར་པོ་འབུམ་གྱིས་བསྐོར། །མི་དམར་ཤན་པ་ལས་ལ་འགྱེད། །ཐུགས་དམ་དུས་ལ་བབ་བོ་ས་མ་ཡ། །ཧ་ལ་མིག་དམར་ཧུ་ལུ་མིག་དམར་དུས་ལ་བབ། །སྒྲོལ་གིང་དམར་པོ་ཤན་པ་ཁྱོད་ཀྱི་དུས་ལ་བབ། །དམ་ཉམས་སྲོག་རྩ་གཅོད་པའི་དུས་ལ་བབ། །ཧཱུྃ། ལྷོ་ཕྱོགས་གཤིན་རྗེའི་འཇིག་རྟེན་ན། །གཤིན་རྗེ་འཆི་བདག་ནག་པོ་ནི། །ཆིབས་སུ་མ་ཧེ་སྔོན་པོ་ཆིབས། །མ་ཧེ་སྔོན་པོའི་གདན་སྟེངས་སུ། །ཕྱག་གཡས་དབྱུག་ཏོ་རལ་གྲི་བསྣམས། །གཡོན་པ་ཐོད་ཁྲག་ཞགས་པ་བསྣམས། །མཆེ་བ་གཙིགས་པའི་གསུས་པོ་ཆེ། །མི་ཐོད་ཞུན་ཅན་རྙིང་པ་ངང་། །ཞིང་རས་རྙིང་པ་གོས་སུ་གྱོན། །ཆར་སྤྲིན་ནག་པོའི་ཁ་དོག་འདྲ། །ཆུ་ནག་རླབས་བཞིན་འོད་དུ་འབར། །འཁོར་གཡོག་བྱེ་བ་སྟོང་གིས་བསྐོར། །རོལ་དུ་མ་མོ་འབུམ་གྱིས་བསྐོར། །བྲན་དུ་གཤིན་རྗེ་བྱེ་བ་འཁོལ། །ཕོ་ཉ་ཡི་དྭགས་ས་ཡ་འགྱེད། །ཟས་སུ་སྲིད་པའི་ཤ་ལ་ཟ། །སྐོམ་དུ་སྲིད་པའི་ཁྲག་ལ་འཐུང་། །ལས་སུ་འགུགས་ཤིང་གསོད་པར་བྱེད། །འཁོར་མང་འདུས་ཤིང་ལས་ལ་འཁོལ། །སེམས་ཅན་ཀུན་ལ་ཟ་ཞིང་འཆའ། །སྲིད་པ་ཀུན་གྱི་སྲོག་གི་བདག །ཁམས་གསུམ་སྐྱེ་འགྲོའི་དབུགས་ཀྱི་བདག །སྲོག་དང་དབུགས་ལ་མངའ་མཛད་པ། །ལྷོ་ཕྱོགས་གཤིན་རྗེ་སྐྱོང་མཛད་པ། །གསོན་པོ་ཀུན་གྱི་བདུད་དུ་ཆེ། །གཤིན་པོ་ཀུན་གྱི་རྗེ་རུ་ཆེ། །གསོན་གཤིན་གཉིས་ཀྱི་ཟམ་ཁ་པོ། །ལེགས་ཉེས་གཉིས་ཀྱི་སྟངས་འཛིན་པོ། །དམ་ཚིག་ཉམས་པའི་རྗེས་གཅོད་པོ། །བདག་དང་འགྲས་པའི་དགྲ་བོ་ལ། །གཏན་ཕུང་གཤེད་མ་ཁྱེད་ཀྱིས་གྱིས། །བཅོལ་བའི་ཕྲིན་ལས་གྲུབ་པར་མཛོད། །ཅེས་གཏོར་མ་དགྲ་ཕྱོགས་སུ་འཕང་ངོ་། །འཆི་བདག་གཏོར་མ་དགྲ་ཕྱོགས་སུ་འཕང་བ་ནི། བདག་ཉིད་ཡི་དམ་ལྷར་གསལ་བ་ལས། མདུན་དུ་འཆི་བདག་གསལ་ལ། གཏོར་མ་སྤྲུལ་པའི་ཕོ་ཉ་མང་པོར་བསམས་ལ། བསྐུལ་བྱས་ཏེ་གཏོ